**ДОГОВОР**

№ ............................

Днес …………2020 г. в гр. София, на основание чл. 112, ал. 1 от ЗОП, между:

**1.Сметната палата на Република България**, с адрес гр. София, ул. “Екзарх Йосиф” № 37, ЕИК 121004469, представлявана от Цветан Лилов Цветков - председател на Сметната палата на Република България, наричан за краткост **ВЪЗЛОЖИТЕЛ**, от една страна,

 и

**2.………………………..,** със седалище и адрес на управление: гр. …………………… район ………………………, ул. ………………………., ет. ……, ……………….., **ЕИК …………………..**, представлявано от ……………………………………., определено съгласно Протокол …………………………………. г., утвърден от председателя на Сметната палата на Република България за изпълнител на обществена поръчка след събиране на оферти с обява по чл. 20, ал. 3 от Закона за обществените поръчки (ЗОП), наричано по-долу за краткост **ИЗПЪЛНИТЕЛ** от друга страна,

се сключи настоящият договор за възлагане на обществена поръчка с предмет: ***“Изграждане на нова система за контрол на достъпа в сградата на Сметната палата на Република България, гр. София, ул. „Екзарх Йосиф“ № 37***

Страните се споразумяха за следното:

**І. ПРЕДМЕТ НА ДОГОВОРА**

**Чл. 1. (1) Възложителят** възлага, а **Изпълнителят** приема срещу възнаграждение да извърши ***“Изграждане на нова система за контрол на достъпа в сградата на Сметната палата на Република България, гр. София, ул. „Екзарх Йосиф“ № 37.***

**(2)** Предметът на поръчката включва следните дейности:

2.1. Демонтаж на съществуваща система за контрол на достъпа (четци, металдетекторна рамка, преградни съоръжения, кабелни трасета);

2.2. Изготвяне на Технически проект и проектна документация;

2.3. Доставка и монтаж на сървър за два броя клиентски компютърни конфигурации;

2.4. Доставка и инсталиране на специализиран софтуер за СКД;

2.5. Доставка и монтаж на мрежово оборудване;

 2.6. Доставка , монтаж на 4 бр. IP охранителни камери;

 2.7. Въвеждане/създаване на база данни, необходима за ефективната работа на Системата;

2.8. Доставка на контролер/и за концентрация на четци за безконтактни карти или чип (TAG);

2.9. Изграждане на двупосочен турникет тип „Пътека“ – 2 бр. (или двоен);

2.10.Изграждане на тръбна конструкция – парапет и автоматизирани вратички – 2 бр.

2.11.Доставка и монтаж на металдетекторна рамка;

2.12.Оборудване с компоненти на СКД - два бр. контролни точки (врата на помещение „Сървърно“ и вътрешна врата на помещение „Сървърно“);

2.13.Доставка и инсталация на картов принтер за пълноцветен печат върху безконтактна карта за достъп и консумативи за същия – за минимум 500 бр. отпечатъка;

2.14.Тестване на системата – 72 часови проби, включително тест на LAN мрежата за доказване на поставените от Възложителя минимални изисквания;

2.15.Обучение на персонала за работа със Системата;

2.16.Отстраняване на появили се дефекти в гаранционния срок на Системата.

**(3)** Конкретните изисквания към изпълнението на предмета на поръчката са посочени в Техническата спецификация на **Възложителя** и техническото предложение на **Изпълнителя**, неразделна част от договора. **Конкретните дейности в изпълнение на настоящия договор включват:**

**3.1.** Демонтиране на съществуващи турникети, контролери, металдетекторна рамка и извозване на отпадъци, като при констатирани нарушения на целостта на стени и под, същите следва да се възстановят от Изпълнителя в предишния им вид.

**3.2.** Извършване на проектно-проучвателни дейности, оглед на място на обекта, заснемане на архитектурни размери за изчертаване на архитектурна подложка на сградата; Изготвяне на архитектурна подложка на Обекта с цел изготвяне на технически проект на CAD софтуер; Изготвяне на технически проект и проектно-сметна документация в 1 (един) екземпляр за ВЪЗЛОЖИТЕЛЯ /хартиен формат и електронен формат на CD/, заверен от Проектант с пълна проектантска правоспособност част "ЕЛЕКТРИЧЕСКА";

**3.3.** Доставка и монтаж на СЪРВЪР и два броя КЛИЕНТСКИ компютърни конфигурации съобразно специфичните изисквания, разписани в техническата спецификация на Възложителя.

**3.4.** Доставка и инсталиране на специализиран Софтуер за СКД със следните минимални изисквания: да има възможност за запис на всички възникнали събития, като дата, време и вид на събитие, номер на обекта, време на преминаване, номер на картата и името на притежателя й; задаване на времеви зони за достъп за всяко лице до определени помещения; възможност за проверка в реално време; възможност за експортиране на данни в Excel; възможност да дефинира запазване на работоспособност при прекъсване на връзката между компютъра и контролерите за достъп; справки за анализ на събитията; SQL база данни; възможност за снимка на събитието; да притежава интерфейс на български език, да има възможност за добавяне на нови контролни точки и нови служител до 5 000 потребителя; да генерира справки на български език; да има възможност да се дефинират персонални профили за достъп до информацията за потребителите – чрез потребителско име и парола, да позволява архивиране на всички възникнали събития (за период не по-малко от 12 месеца), да има възможност за изготвяне на справки (детайлни – по дни, или обобщени за избран период )за различни структурни звена или отделни потребители, по зададен период от време );

**3.5.** Доставка и монтаж на мрежово оборудванес минимални изисквания – 8 портов СУИЧ 10/100/1000.

**3.6.** Доставка и монтаж на 4 бр. IP охранителни камери, които следва да се доставят, монтират и сработят към Системата за КД с цел заснемане лицата на преминаващите хора през турникетите на вход/изход и подаване на картина за сравнение на снимката на същите в Помещение „Обособен екип – охранители“ посредством необходимият СОФТУЕР на двете КЛИЕНТСКИ компютърни конфигурации.

**3.7.** Въвеждане/създаване на база данни БАЗА ДАННИза всички служители на Възложителя (за около 400 служители).

**3.8.** Доставяне на необходимият брой КОНТРОЛЕРИ-КОНЦЕНТРАТОРИ за четци за безконтактни карти и/или ЧИП (TAG), които да отговарят на следните минимални изисквания: да работят с четци за безконтактни карти с работна честота 125 kHz, 32 bit, разстояние на четене 5-15см, работна температура -10⁰С - +60⁰С, IP 53. Да имат капацитет за минимум 5000 карти, памет за минимум 30 000 събития, TCP/IP комуникация.

**3.9.** Доставка и монтиране на двупосочен турникет тип „ПЪТЕКА“ – 2 бр. (или ДВОЕН) съобразно специфичните изисквания в техническата спецификация на Възложителя.

**3.10.** Изграждане на тръбна конструкция – парапет и автоматизирани вратички – 2 бр. съобразно специфичните изисквания в техническата спецификация на Възложителя.

**3.11.** Доставка и монтаж на металдетекторна рамка със следните минимални изисквания – минимум 18 разграничими зони на детекция. Усъвършенствано дискриминиране на обектите. С възможност за настройка чувствителност на зоните. Защитна парола. Цифрова обработка и диагностика. Безвреден за бременни жени и хора с пейсмейкър. Светъл отвор за преминаване през Рамковия метал детектор – минимум 900 mm.

**3.12.** Оборудване с компоненти на СКД - два бр. контролни точки (врата на помещение „Сървърно“ и вътрешна врата на помещение „Сървърно“) съгласно посочените изисквания в техническата спецификация.

**3.13.** Доставка и инсталация на картов принтер за пълноцветен печат върху безконтактна карта за достъп и консумативи за минимум 500 бр. отпечатъка със следните минимални изисквания към картовия принтер - едностранен, пълноцветен сублимационен и/или монохромен термо трансферен печат. ТЕХНИЧЕСКИ ПАРАМЕТРИ: 300 dpi резолюция, 256 нюанса на цветния панел. USB и Ethernet интерфейси. Скорост на печат - до 150 карти в час при едностранен пълноцветен печат и до 450 карти в час при едностранен монохромен печат. Дебелина на картите: от 0,25 мм до 0,76 мм. Съвместим с операционни системи: Windows 7,8,10 (32, 64 bit), Mac OS X (10.6 и по-високи версии), Linux.

Допълнителни изисквания за доставка на консуматив за картов принтер за отпечатване на карти – Монохромна (черна) лента за минимум 2 000 отпечатъка; Пълноцветна лента за минимум 500 отпечатъка; Лента за отпечатване на защитен "Холограмен" стикер за минимум 500 отпечатъка; Комплект почистващи консумативи за картов принтер; Доставка на заготовка - Безконтактна карта тип RF ISO, цвят "Бял", 125KHz read only – минимум 500бр; Доставка и инсталация на Софтуер - за създаване и отпечатване на професионални дизайни, да поддържа и XLS, XLSX, CSV и TXT формати за импорт на данни.

**3.14.**Тестване на системата – 72 часови проби, включително тест на LAN мрежата за доказване на поставените от Възложителя минимални изисквания.

**3.15.** Обучение на персонала за работа със Системата и предоставяне на ръководства (на български език) за работа със Системата, съответно за администратора и за охранителите.

**3.16.** Отстраняване на появили се дефекти в гаранционния срок на Системата.

**ІІ. ЦЕНА И НАЧИН НА ПЛАЩАНЕ**

**Чл.2.** Общата цена по договора е в размер на **…………………………………………………** лв. без ДДС и ……………………………… с ДДС, съгласно ценовото предложение на Изпълнителя.

**Чл.3.** Възложителят се задължава да заплати цената по договора по банков път, по сметка на Изпълнителя срещу издадена фактура, на два етапа, както следва:

**(1)** Възложителят заплаща авансово 50 % (петдесет процента) от цената по чл. 2, представляващи сума в размер на ………… лева без ДДС, а с включено ДДС сумата е ………….. лева, в срок от 10 (десет) работни дни след представяне и одобрение на Техническия проект и проектната документация, съгласно чл. 1, ал. 3, т. 2 от настоящия договор, както и след представяне на фактура за авансовото плащане и предоставяне на гаранция, обезпечаваща 100 % авансовото плащане в една от формите, посочени в Раздел VIII от Договора. Видът на гаранцията за авансово плащане е по избор на Изпълнителя.

**(2)** Възложителят заплаща останалите 50 % (петдесет процента) от цената по чл. 2, представляващи сума в размер на …………лева без ДДС, а с включено ДДС сумата е ………….. лева, в срок от 10 (десет) работни дни след двустранно подписване на приемо-предавателен протокол за извършени 72- часови проби и пускане на Системата в редовна експлоатация, но не по-късно от 15.12.2020 г. като в случай, че до тази дата не е възможно да бъдат извършени дейностите по чл. 1, ал. 3 от настоящия договор, сумата се изплаща авансово срещу представяне на безусловна неотменяема банкова гаранция, парична сума, вносима по сметка на Възложителя или застраховка, обезпечаваща авансовото плащане. Видът на гаранцията за авансово плащане е по избор на Изпълнителя.

**(3)** Цената по чл. 2 от настоящия договор включва всички разходи за изпълнение на поръчката, включително цената за лицензите за ползване на специализирания софтуер за срок от 5 години от датата на доставката.

**(4)** Договорената цена е окончателна и не подлежи на актуализация за срока на настоящия договор.

**Чл. 4** Възложителят освобождава в срок до 3 (три) работни дни представената гаранция за авансово плащане по договора, считано от датата на подписване на последния приемо-предавателен протокол, удостоверяващ тестването на системата – 72 часови проби, включително тест на LAN мрежата за доказване на поставените от Възложителя минимални изисквания.

**Чл. 5** **(1)** Плащанията по Договора се извършват от **Възложителя** по банков път, в български лева, по следната банкова сметка на **Изпълнителя**:

**БАНКА:**

**IBAN:**

**BIC:**

**(2)** При промяна на данните, посочени в предходната алинея, **Изпълнителят** е длъжен писмено да уведоми **Възложителя** в 3-дневен срок от настъпване на промяната. В случай че срокът за уведомяване не е спазен, плащането се счита за валидно направено и в съответствие с договорните разпоредби.

**ІІІ. СРОК, МЯСТО, УСЛОВИЯ НА ИЗПЪЛНЕНИЕ И ИЗИСКВАНИЯ ЗА СТАНДАРТИЗАЦИЯ И УНИФИКАЦИЯ**

**Чл. 6 (1)** Срокът за изготвяне на Технически проект е до ……. ( не повече от 5 работни дни) след подписване на договора. Проектът се представя в 1 екземпляр на хартиен и 1 екземпляр на електронен носител;

**(2)** Срокът за корекция на Техническия проект на база направените корекции от Възложителя, които са задължителни за Изпълнителя е до ………..(не повече от 2 работни дни) след представянето им;

**(3)** Срокът за инженерингова дейност е до ……. (не повече от 90 календарни дни), считано от датата на одобряване на проекта от Възложителя, като в този срок се включва тестването на системите и обучението на персонала;

**(4)** Срокът за гаранционната поддръжка и планова профилактика е 24 месеца от изготвянето на приемо-предавателен протокол и пускане на Системата в редовна експлоатация.

**(5)** Мястото на изпълнение на поръчката е Сметната палата на Република България, с адрес: София, ул. „Екзарх Йосиф“ № 37.

**Чл. 7**. **(1)**  Всички технически средства за изграждане на системата за контрол на достъп трябва да отговарят на приетите в Република България европейски стандартизационни документи.

**(2)** Предлаганото оборудване трябва да бъде ново, неупотребявано, с оригинални компоненти от производителя.

**(3)** Всички софтуерни и хардуерни продукти трябва да бъдат доставени заедно с подходяща подробна документация (DVD/CD или хартиено копие) за начините на тяхното използване, поддържане и администриране на български език.

**(4)**  Проектирането на системата за контрол на достъпа да е еднофазно, като фазата да бъде Технически проект.

**(5)** В Техническия проект да бъде предвидено бъдещо разширение на системата.

**(6)** Влаганите материали да са придружени с декларации за съответствие с нормативните изисквания в Република България, издадени от производителя или от негов упълномощен представител.

**(7)** Всички елементи на системата и материали, които са необходими за изпълнението на обществената поръчка да се закупуват и доставят от Изпълнителя.

**(8)** Влаганите строителни продукти да отговарят на изискванията на Наредбата за съществените изисквания към строежите и оценяване съответствието на строителните продукти, координирано с Регламент /ЕС/№ 305/2011 на Европейския парламент и на съвета от 09.03.2011 г. за определяне на хармонизирани условия за предлагането на пазара на строителни продукти и за отмяна на директива 89/106/ЕИО на Съвета, с цел гарантиране безопасността и здравето на хората, опазване на собствеността и околната среда.

**(9)** Кабелните трасета на системата не трябва да преминават през неконтролируеми райони/зони.

 **(10)** Системата да е съвместима като параметри с използваните до настоящия момент безконтактни карти (с технически параметри-честота 125 kHz, 32 bit) на Възложителя.

**(11)** Приемането на Системата, предмет на поръчката се удостоверява с протокол за извършени 72-часови проби и пускане на Системата в редовна експлоатация, с изготвянето на предавателно - приемателен протокол, като минималните гаранционни срокове за изпълнени строителни и монтажни работи са по реда на Наредба № 2/31.07.2003 г. за въвеждане в експлоатация на строежите в Република България.

**ІV. ПРАВА И ЗАДЪЛЖЕНИЯ НА СТРАНИТЕ**

**Чл. 8.** **Възложителят има право:**

**(1)** Да изисква от Изпълнителя да изпълни в срок дейностите по чл. 1, ал. 3 от настоящия договор, съгласно техническата спецификация на Възложителя, техническото предложение и техническия проект наИзпълнителя.

**(2)** Да извършва във всеки момент проверка на изпълнението относно количество, качество, стадий на изпълнение и технически параметри, без това да пречи на оперативната дейност на Изпълнителя.

**(3)** Да прави рекламации при установяване на некачествена работа или дефекти в Системата, които не са в съответствие с техническия проект на Изпълнителя.

**(4)** Когато Изпълнителят се е отклонил от предмета на договора, посочен в чл. 1, да откаже приемане на изпълнението, респективно да задържи част или целия размер на гаранцията за изпълнение и/или гаранцията за авансово плащане, докато Изпълнителят не изпълни своите задължения съгласно договора.

**(5)** Да получава качествена гаранционна поддръжка на Системата, съгласно сроковете и условията на договора, техническата спецификация и техническото предложение на Изпълнителя.

**(6)** Да изисква от Изпълнителя да сключи и да му представи договор/и за подизпълнение с посочените в офертата му подизпълнители.

**Чл. 9. Възложителят** **е длъжен:**

**(1)** Да заплати на Изпълнителя възнаграждение в размер, при условия и в срокове съгласно настоящия договор.

**(2)** Даопредели упълномощено/и лице/а по настоящия договор, които следят за своевременното и качествено изпълнение на договора.

**(3)** Да не разпространява под каквато и да е форма всяка предоставена му от Изпълнителя информация, имаща характер на търговска тайна и изрично упомената от Изпълнителя като такава в представената от него оферта.

**Чл. 10**. **Изпълнителят има право:**

**(1)** При точно изпълнение да получи уговореното възнаграждение при условията и в срока, посочен в настоящия договор.

**(2)** Да иска от Възложителя необходимото съдействие за осъществяване на задълженията си по договора, включително предоставяне на нужната информация и документи за изпълнение.

**Чл. 11. Изпълнителят** **e длъжен:**

**(1)** Да изпълни дейностите по този договор качествено, в срок и в съответствие с техническата спецификация на Възложителя, техническото предложение и техническия проект на Изпълнителя, които са неразделна част от настоящия договор.

**(2)**  Да поеме функциите на координатор по безопасност и здраве по смисъла на Наредба № 2/ 22.03.2004 г. на МРРБ и МТСП за минимални изисквания за здравословни и безопасни условия на труд при извършване на строително-монтажните работи по договора.

**(3)** Да опазва имуществото на Възложителя, до което има достъп по време на изпълнението.

**(4)** Да отстрани всички дефекти, установени при предаване на обекта.

**(5)** Изпълнителят е отговорен и следва да извършва гаранционно обслужване на Системата за период от 24 (двадесет и четири месеца), съгласно гаранционните условия и срокове, посочени в техническата спецификация и техническото предложение – неразделна част от настоящия договор.

**(6)** Да спазвавсички релевантни нормативни актове за опазване на околната среда. Да спазва ограниченията по отношение на паркиране и престой на МПС и изискванията за достъп на товарни МПС в центъра на гр. София (спазване на Наредбата за организацията на движението на територията на Столична община). Да спазва ограниченията по отношение на достъпа в сградата след работно време (извън часовете 9,00-17,30). Достъпът до сградата в извънработно време, в работни и в почивни дни, на служители на Изпълнителя ще се осъществява съгласно разпоредбите на Инструкция за охраната и пропускателния режим в сградата на Сметната палата на Република България, гр. София, ул. „ Екзарх Йосиф“ № 37, след представяне и одобряване от Възложителя на списък на лицата, пряко заети с изпълнението на дейностите, предмет на настоящия договор.

**(7)** Да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по настоящия договор.

**(8)** Изпълнителят следва да осигури лице, което ще е ангажирано с контрол по изпълнението на договора.

**(9)** Да извършва гаранционна поддръжка на Системата съгласно сроковете и условията на настоящия договор и техническото предложение на изпълнителя.

**(10)** Да предаде на упълномощените представители на **Възложителя** на хартиен или електронен носител съпътстващата техническа документация за доставеното оборудване.

**(11)** Да предостави на Възложителя необходимите инструкции за експлоатация на монтираната система.

**(12)** Изпълнителят няма право да се позове на незнание и/или непознаване на обекта, предмет на договора и да иска неговата промяна.

**(13)** Изпълнителят носи пълна отговорност за безопасността на всички видове работи и дейности на обекта – сградата на Сметната палата, свързани с предмета на договора.

**(14)** Изпълнителят е длъжен по време на работата си, да не допуска повреди или разрушения в и извън границите на обекта, при осъществяване на действия по изпълнение на договора. **(15)** Изпълнителят е длъжен да спазва следните изисквани за конфиденциалност - да спазва вътрешните правила за достъп и режим на работа в сградата на Сметната палата; да спазва всички процедури и изисквания на Сметната палата за работа в информационната инфраструктура; да не осъществява достъп до компютърни данни в компютърна система без разрешение, да не добавя, променя, изтрива или унищожава компютърна програма или компютърни данни, да не въвежда компютърен вирус в компютърните системи или мрежи на Сметната палата, да не разпространява пароли или кодове за достъп до компютърна система или до компютърни данни на Сметната палата, от което би могло да последва разкриване на лични данни или информация, представляваща държавна или друга защитена от закон тайна.

**(18)** Да сключи договор/договори за подизпълнение с посочените в офертата му подизпълнители в срок от 7 (седем) дни от сключване на настоящия договор и да предостави оригинален екземпляр на **Възложителя** в 3-дневен срок.

**V. ГАРАНЦИОННИ УСЛОВИЯ**

**Чл. 12. (1)** Изпълнителят гарантира за качеството и функционалността на системата, предмет на договора, за срок от 24 (двадесет и четири) месеца, считано от датата на протокола за извършени 72-часови проби и пускане на Системата в редовна експлоатация.

**(2)** В гаранционния срок следва да се извършва:

**-** ремонт на всички установени повреди на оборудването/компоненти към него;

- отстраняване на възникнали неизправности, дефекти и функционални откази, както при оборудването, така и при инсталирания софтуер;

- безплатни надстройки към нови версии на използвания софтуер;

- оказване на техническа помощ и консултации;

**(3)** Минимални изисквания за планова профилактика в рамките на гаранционния срок:

- да се извършва веднъж на всеки три календарни месеца от пускане на СИСТЕМАТА в експлоатация по утвърден от ВЪЗЛОЖИТЕЛЯ график.

- ИЗПЪЛНИТЕЛЯТ следва да предложи ОБРАЗЕЦ на ПРОТОКОЛИ, които ще се попълват и подписват двустранно – с цел доказване на извършените дейности по предмета на тази поръчка;

- при технически проблем със СИСТЕМАТА и след получено уведомление от ВЪЗЛОЖИТЕЛЯТ – техническите екипи на ИЗПЪЛНИТЕЛЯ ще се отзовават на място по схемата **365/24/2** (365 дни в годината, 24 часа в денонощието и до 2 часа от получаване на сигнала за авария)

- ИЗПЪЛНИТЕЛЯТ гарантира, че при дефектиране на периферен модул от СИСТЕМАТА ще възстанови работата на същата до 4 часа от повикването за авария;

- ИЗПЪЛНИТЕЛЯТ гарантира, че при дефектиране на СОФТУЕР от СИСТЕМАТА – ще възстанови работата на същата до 24 часа от повикването за авария;

- ИЗПЪЛНИТЕЛЯТ гарантира, че при дефектиране на основен модул от СИСТЕМАТА – ще възстанови работата на същата до 48 часа от повикването за авария;

- ИЗПЪЛНИТЕЛЯТ гарантира, че при дефектирал модул или компонент от СИСТЕМАТА в срока на дадената Гаранция – същият при необходимост ще се демонтира и извози до Сервиза на ИЗПЪЛНИТЕЛЯ изцяло за Негова сметка. След ремонтиране на дефектиралото устройство – същото ще се транспортира от Сервиза на ИЗПЪЛНИТЕЛЯ и ще се монтира към СИСТЕМАТА също изцяло за Негова сметка;

- ИЗПЪЛНИТЕЛЯТ е длъжен да осигури основна точка за контакт, като комуникацията да се извършва по избор, чрез стационарен телефон, мобилен телефон, електронна поща или по друг предварително уговорен начин – 24 часа в денонощието. Чрез основната точка за контакт ИЗПЪЛНИТЕЛЯТ ще осигурява приемане/регистриране (завеждане) на уведомленията за възникнали технически проблеми/аварии, заявки за ремонт или друг вид кореспонденция с ВЪЗЛОЖИТЕЛЯ;

 **VI**. **НЕПРЕОДОЛИМА СИЛА**

**Чл. 13.** **(1)** Никоя от страните по този договор не отговаря за неизпълнение, причинено от непреодолима сила. За целите на този договор, „непреодолима сила“ има значението на това понятие по смисъла на чл.306, ал.2 от Търговския закон.

**(2)** Не може да се позовава на непреодолима сила страна, която е била в забава към момента на настъпване на обстоятелството, съставляващо непреодолимата сила.

**(3)** Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 2 (два) дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на договора. При неуведомяване се дължи обезщетение за настъпилите от това вреди.

**(4)** Докато трае непреодолимата сила, изпълнението на задълженията на свързаните с тях насрещни задължения се спира.

**VII. ОТГОВОРНОСТ ЗА НЕТОЧНО ИЗПЪЛНЕНИЕ. РЕКЛАМАЦИИ**

**Чл. 14. (1)** **Възложителят** може да предявява рекламации пред Изпълнителя за явни недостатъци, включително свързани с:

а) доставеното оборудване не е окомплектовано фабрично;

б) липсваща техническа документация;

в) доставения софтуер/оборудване не е от вида, посочен в техническата спецификация и техническото предложение.

**(2) Възложителят** може да предявява рекламации пред Изпълнителя за скрити недостатъци, свързани с качеството на Системата, включително при констатиране на дефекти при употреба ѝ.

**(3)** Рекламации за явни недостатъци на Системата се правят от **Възложителя** в момента на констатирането им, за което се съставя протокол, подписан и от двете страни. При рекламация за явни недостатъци Изпълнителят е длъжен в десет дневен срок от получаване на рекламацията за своя сметка и риск да ги отстрани.

**(4)** Рекламации за скрити недостатъци се правят през целия срок на гаранционното обслужване на Системата.

**VIII.ГАРАНЦИЯ ЗА ИЗПЪЛНЕНИЕ. ГАРАНЦИЯ ЗА АВАНСОВО ПЛАЩАНЕ**

**Чл. 15.** **(1)** При подписването на този договор, Изпълнителят представя на **Възложителя** гаранция за изпълнение в размер на 5 % (пет на сто) от стойността на договора без ДДС, а именно \_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) лева, която служи за обезпечаване на изпълнението на задълженията на Изпълнителя по договора.

**(2)** За авансово предоставените средства Изпълнителят предоставя гаранция за обезпечаване на авансовото плащане в размер на 100 % от размера на авансовото плащане.

**(3)** Изпълнителят представя документ за внесена гаранция за изпълнение на Договора към датата на сключването му.

**Чл. 16. (1)** В случай на изменение на договора, извършено в съответствие с приложимото право, Изпълнителят се задължава да предприеме необходимите действия за привеждане на Гаранцията за изпълнение и/или гаранцията обезпечаваща авансовото плащане в съответствие с изменените условия на договора, в срок до 3 (*три*) дни от подписването на допълнително споразумение за изменението.

**(2)** Действията за привеждане на Гаранцията за изпълнение и/или гаранцията обезпечаваща авансовото плащане в съответствие с изменените условия на договора могат да включват, по избор на Изпълнителя:

1. внасяне на допълнителна парична сума по банковата сметка на **Възложителя;**

2. предоставяне на документ за изменение на първоначалната банкова гаранция или нова банкова гаранция;

3. предоставяне на документ за изменение на първоначалната застраховка или нова застраховка.

**Чл. 17.** Когато като Гаранция за изпълнение и/или гаранция обезпечаваща авансовото плащане се представя парична сума, сумата се внася по следната банкова сметка на **Възложителя** BG 82 BNBG 96 61 3300 1800 01-БНБ –Централно управление, BIG BNBG BGSD.

**Чл. 18. (1)** Когато Изпълнителят представя банкова гаранция, Изпълнителят предава на **Възложителя** оригинален екземпляр на банковата гаранция, издадена в полза на **Възложителя**, която трябва да отговаря на следните изисквания:

- да е безусловна, неотменяема и непрехвърляема като покрива 100 % (сто процента) от стойността на гаранцията за изпълнението му и/или от гаранцията за обезпечаване на авансовото плащане със срок на валидност за гаранцията за изпълнение - срокът на действие на Договора, плюс 30 (тридесет) дни, респективно за гаранцията за авансово плащане - срокът за усвояване на авансовото плащане + 3 (три) дни.

**(2)** Страните се съгласяват в случай на учредяване на банкова гаранция, тя да съдържа условие, че при първо писмено поискване от Възложителя, деклариращ че е налице неизпълнение на задълженията на Изпълнителя по договора за възлагане на обществената поръчка или че Възложителят е развалил договора поради виновно неизпълнение на Изпълнителя, банката - гарант да заплати сумата по гаранцията, независимо от направените възражения и защита, възникващи във връзка с основните задължения.

**(3)** Банковите разходи по откриването и поддържането на Гаранция във формата на банкова гаранция, са за сметка на **Изпълнителя.**

**Чл. 19. (1)** Когато като Гаранция за изпълнение и/или гаранцията обезпечаваща авансовото плащане се представя застраховка, Изпълнителят предава на **Възложителя** оригинален екземпляр на застрахователна полица, издадена в полза на **Възложителя**, в която **Възложителят** е посочен като трето ползващо се лице (бенефициер), която трябва да отговаря на следните изисквания:

1. да обезпечава изпълнението на този договор чрез покритие на отговорността на Изпълнителя**;**

2. да бъде със срок на валидност, покриващ срока на договора плюс 30 (тридесет) календарни дни след изтичането му, като при необходимост срокът на валидност на застраховката се удължава, съответно застраховка, която обезпечава авансовото плащане е със срок до усвояване на авансовото плащане + 3 (три) дни.

3. застрахователната премия да е платена изцяло;

4. изрично да е указан срокът на валидност на застраховката (съгласно условията на възложителя);

5. застраховката следва да покрива отговорността на Изпълнителя при неизпълнение на задължение по договора за възлагане на обществената поръчка или отговорността му при разваляне на договора поради виновно неизпълнение на Изпълнителя. Не се допускат никакви изключения относно основанията, начините и причините за изплащане на застрахователното обезщетениие на **Възложителя,** различни от условията в настоящия договор.

**(2)** Разходите по сключването на застрахователния договор и поддържането на валидността на застраховката за изисквания срок, са за сметка на **Изпълнителя.**

**Чл. 20. (1)** Гаранцията за изпълнение на настоящия договор се освобождава поетапно. **Възложителят** освобождава 70 % от Гаранцията за изпълнение след подписване на предавателно –приемателен протокол за извършени 72 часови проби и пускане на Системата в редовна експлоатация. **Възложителят** задържа 30% от гаранцията за изпълнение за обезпечаване задължението за гаранционна поддръжка и освобождава тази част от гаранцията в срок до 10 дни след подписване на окончателния приемо- предавателен протокол за приключване на договора.

**(2)** Възложителят освобождава гаранцията, обезпечаваща авансовото плащане, в срок до 3 (три) дни след усвояване или връщане на аванса, като авансът се счита за усвоен при подписване на приемо-предавателния протокол, удостоверяващ тестването на системата – 72 часови проби, включително тест на LAN мрежата за доказване на поставените от Възложителя минимални изисквания.

**(3)** Освобождаването на Гаранциите по договора се извършва, както следва:

1. когато е във формата на парична сума – чрез превеждане на съответната част от Гаранцията по банковата сметка на **Изпълнителя**, посочена в договора;

2. когато е във формата на банкова гаранция – чрез връщане на оригинала на първоначално представената гаранция на представител на **Изпълнителя** или упълномощено от него лице, когато **Изпълнителят** е избрал да представи нова банкова гаранция във връзка с поетапното освобождаване, или чрез анексиране на първоначално представената банкова гаранция;

3. когато е във формата на застраховка – чрез връщане на оригинала на първоначално представената застрахователна полица/застрахователен сертификат на представител на **Изпълнителя** или упълномощено от него лице, когато **Изпълнителят** е избрал да представи нова полица/сертификат във връзка с поетапното освобождаване, или чрез анексиране на първоначално представената застрахователна полица.

**(4)** Гаранцията или съответната част от нея не се освобождава от **ВЪЗЛОЖИТЕЛЯ**, ако в процеса на изпълнение на договора е възникнал спор между страните относно неизпълнение на задълженията на **Изпълнителя** и спорът е отнесен за решаване пред съд. При решаване на спора в полза на **ВЪЗЛОЖИТЕЛЯ** той може да пристъпи към усвояване на гаранцията за изпълнение.

**Чл. 21. (1)** **Възложителят** има право да задържи съответна част и да се удовлетвори от Гаранцията за изпълнение и /или обезпечаваща авансовото плащане, когато **Изпълнителят** не изпълни някое от неговите задължения по договора, както и в случаите на лошо, частично и забавено изпълнение на което и да е задължение на **Изпълнителя,** като усвои такава част от Гаранцията за изпълнение и/ или авансово плащане, която съответства на уговорената в договора неустойка за съответния случай на неизпълнение. **Възложителят** може да задържи гаранцията за изпълнение и/ или авансово плащане в пълен размер, ако договорът бъде развален/прекратен по вина на **Изпълнителя.**

**Чл. 22. Възложителят** има право да задържи Гаранцията за изпълнение и /или авансово плащане в пълен размер, в следните случаи:

1. ако **Изпълнителят** не започне работа по изпълнение на договора в срок до 20 дни, след сроковете, уговорени в договора и **Възложителят** развали договора на това основание;

2. при пълно неизпълнение, включително и когато Системата не отговаря на изискванията на **Възложителя,** и договорът бъде развален от страна на **Възложителя** на това основание;

3. при прекратяване на дейността на **Изпълнителя** или при обявяването му в несъстоятелност.

**Чл. 23.** Във всеки случай на задържане на Гаранцията за изпълнение и /или авансово плащане, Възложителят уведомява **Изпълнителя** за задържането и неговото основание. Задържането на Гаранцията за изпълнение и /или авансово плащане - изцяло или частично не изчерпва правата на Възложителятда търси обезщетение в по-голям размер.

**Чл. 24. (1)** Когато Възложителят се е удовлетворил от Гаранцията за изпълнение и /или авансово плащане и Договорът продължава да е в сила, **Изпълнителят** се задължава в срок до 3 (*три*) дни да допълни Гаранцията за изпълнение и /или авансово плащане или съответната неосвободена част от нея, като внесе усвоената от Възложителя сума до размера на Гаранцията, съответно до размера на неосвободената част от нея по сметката на Възложителя или предостави документ за изменение на първоначалната банкова гаранция или нова банкова гаранция, съответно застраховка, така че в съответния момент от действието на договора размерът на Гаранцията за изпълнение и /или авансово плащане да бъде в съответствие с изискванията, посочени в договора, съответно при частично освобождаване на част от Гаранцията – в съответствие с изискуемия й неосвободен размер.

**(2)** При липса на възражения по изпълнението на договора Възложителят освобождава гаранцията за изпълнение и /или авансово плащане по реда, посочен в настоящия раздел, без да дължи лихви за времето, през което средствата са законно престояли при него.

**IX. ПРЕДАВАНЕ И ПРИЕМАНЕ ЗА ИЗПЪЛНЕНИЕТО**

**Чл. 25. (1)** Приемането на Системата, предмет на поръчката се удостоверява с протокол за извършени 72-часови проби и пускане на Системата в редовна експлоатация, с изготвянето на предавателно - приемателен протокол, като минималните гаранционни срокове за изпълнени строителни и монтажни работи са по реда на Наредба № 2/31.07.2003 г. за въвеждане в експлоатация на строежите в Република България, и при условие че **Изпълнителят** е изпълнил всичките си задължения съгласно договора.

**(2)** Когато бъдат установени несъответствия на изпълненото с уговореното или бъдат констатирани недостатъци, **Възложителят** може да откаже приемане на изпълнението до отстраняване на несъответствията/недостатъците в приложимите случаи, като даде подходящ срок за отстраняването им за сметка на **Изпълнителя.**

**(3)** Възложителят има право да откаже да приеме изпълнението при съществени отклонения от договореното или ако резултатът от изпълнението става безполезен за **Възложителя.**

**(4)** Когато **Изпълнителят** е сключил договор/договори за подизпълнение, работата на подизпълнителите се приема от **Възложителя** в присъствието на **Изпълнителя** и подизпълнителя.

**X. НЕУСТОЙКИ**

**Чл. 26.** При пълно неизпълнение **Изпълнителят** дължи неустойка в размер на 30% (тридесет процента) от общата цена с ДДС по чл. 2 от договора. **Възложителят** има право да търси и обезщетение за претърпени вреди в по-голям размер и да развали договора без предизвестие.

**Чл. 27. (1)** При забавено изпълнение на някое задължение по настоящия договор, ако забавеното изпълнение е полезно за Възложителя, Изпълнителят дължи на Възложителя освен реално изпълнение и неустойка в размер на 0.1 % (нула цяло и един процента) от общата цена с ДДС по чл. 2 от договора за всеки просрочен ден, но не повече от 20 % (двадесет процента) от същата.

**(2)** При лошо изпълнение (всяко друго, освен пълно неизпълнение и забавено изпълнение), **Изпълнителят** дължи освен реално изпълнение, ако същото е полезно за **Възложителя,** и неустойка в размер на 3% (три процента) от общата цена с ДДС по чл. 2 от договора.

**(3)** Изплащането на неустойките по горните алинеи не лишава изправната страна от правото да търси реално изпълнение и/или обезщетение за претърпени вреди в по-голям размер.

**Чл. 28.** В случай, че **Изпълнителят** е неперсонифицирано обединение, участниците в обединението носят солидарна отговорност за изпълнение на паричните задължения, произтичащи от настоящия договор за обществена поръчка.

**ХI. ИЗИСКВАНИЯ, СВЪРЗАНИ СЪС СИГУРНОСТТА И ЗАЩИТА НА ИНФОРМАЦИЯТА**

**Чл. 29** При изпълнение на дейностите по изпълнение на обществената поръчка страните се задължават:

- Да пазят в поверителност и да не разкриват или разпространяват информация за другата страна, станала им известна при или по повод изпълнението на договора за възлагане на обществена поръчка („Конфиденциална информация“).

- Конфиденциална информация може да бъде разкривана само след предварително писмено одобрение от другата страна, като това съгласие не може да бъде отказано безпричинно. Не се счита за нарушение на задълженията за неразкриване на Конфиденциална информация, когато:

* информацията е станала или става публично достъпна, без нарушаване на договора от която и да е от страните;
* информацията се изисква по силата на закон, приложим спрямо която и да е от страните; или
* предоставянето на информацията се изисква от регулаторен или друг компетентен орган и съответната страна е длъжна да изпълни такова изискване.

**Чл. 30**  Конфиденциална информация за целите на настоящата поръчка включва и:

* лични данни и/или друга защитена от закон или по силата на договора информация, която е станала известна при изпълнението на тази поръчка;
* информация, която е станала известна при изпълнението на тази поръчка относно вътрешни правила и процедури, структура, начин на функциониране на Сметната палата, комуникации, мрежи и информационни системи на Възложителя, изготвени в хода на изпълнението документи и/или всякакви други резултати от изпълнението, разработена в полза на Сметната палата или предоставена им документация или програмен код в явен и изпълним вид във връзка с изпълнението на настоящата поръчка.

**Чл. 31.** При подписване на договора изпълнителят и лицата, ангажирани с изпълнение на договора представят декларации за опазване на информацията.

**XII. ПРЕКРАТЯВАНЕ ДЕЙСТВИЕТО НА ДОГОВОРА**

**Чл. 32. (1)** Настоящият договор се прекратява:

-с изпълнението на всички задължения на страните по него;

-с изтичане на предвидения срок за гаранционната поддръжка на Системата;

-когато в процеса на изпълнение по договора се констатира некачествено изпълнение и е налице конфликт на интереси по смисъла на параграф 2, т.21 от ДР на ЗОП;

-по реда на чл. 118 от Закона за обществените поръчки;

-при настъпване на пълна обективна невъзможност за изпълнение, за което обстоятелство засегнатата страна е длъжна да уведоми другата страна в срок до 3 (три) дни от настъпване на невъзможността и да представи доказателства за настъпилата невъзможност;

-при прекратяване на юридическо лице – страна по договора без правоприемство, по смисъла на законодателството на държавата, в която съответното лице е установено;

-при условията по чл. 5, ал. 1, т. 3 от Закона за икономическите и финансовите отношения с дружества, регистрирани в юрисдикции с преференциален данъчен режим, контролираните от тях лица и техните действителни собственици.

**-**когато са настъпили съществени промени във финансирането на обществената поръчка – предмет на договора, извън правомощията на **Възложителя**, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата.

-по взаимно съгласие на страните, изразено в писмена форма;

-когато за **Изпълнителя** бъде открито производство по несъстоятелност или ликвидация – по искане на **Възложителя,** освен в случаите на чл. 116, ал. 1, т. 4, б. „б” от ЗОП.

**Чл. 33.** **(1)** Всяка от страните може да развали договора при виновно неизпълнение на съществено задължение на другата страна по договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната страна до неизправната и определяне на подходящ срок за изпълнение. Разваляне на договора не се допуска, когато неизпълнената част от задължението е незначителна с оглед на интереса на изправната страна.

**(2)** За целите на този договор, страните ще считат за виновно неизпълнение на съществено задължение на **Изпълнителя** всеки от следните случаи:

1. когато **Изпълнителят** не е започнал изпълнение на договора в срок до 20 дни след уговорените срокове в настоящия договор.

2. **Изпълнителят** е допуснал съществено отклонение от условията за изпълнение на поръчката, включително Техническите спецификации, Техническото предложение и Техническия проект.

**(3) Възложителят** може да развали договора само с писмено уведомление до **Изпълнителя** и без да му даде допълнителен срок за изпълнение, ако поради забава на Изпълнителя то е станало безполезно.

**Чл. 34.** **Възложителят** може да прекрати договора без предизвестие, когато **Изпълнителят**:

**1.** Забави изпълнението на някое от задълженията си по договора с повече от 10 работни дни;

**2.** Не изпълни точно някое от задълженията си по договора;

**3.** Използва подизпълнител, без да е декларирал това в офертата си, или използва подизпълнител, който е различен от този, посочен в офертата му.

**Чл. 35.** Никоя от страните няма право да прехвърля никое от правата и задълженията, произтичащи от този договор, без съгласието на другата страна. Паричните вземания по договора и по договорите за подизпълнение при участие на такива могат да бъдат прехвърляни или залагани съгласно приложимото право.

**Чл. 36. (1)** Освен ако са дефинирани изрично по друг начин в този договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**(2)** При противоречие между различни разпоредби или условия, съдържащи се в договора и приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на приложенията имат предимство пред разпоредбите на договора.

 **XIII. ИЗМЕНЕНИЯ НА ДОГОВОРА**

**Чл. 37.** Настоящият договор може да бъде изменян само по изключение, при условията на чл. 116 от ЗОП.

**Чл. 38.** В случай, че някоя от клаузите на този договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

**XIV. ПОДИЗПЪЛНИТЕЛИ**

*(Разделът се прилага само ако* **Изпълнителят** *е декларирал в офертата си, че ще ползва подизпълнител/и)*

**Чл. 39. (1)** Сключването на договор за подизпълнение не освобождава **Изпълнителя** от отговорността му за изпълнение на договора.

**(2) Изпълнителят** няма право да:

1. сключва договор за подизпълнение с лице, което не отговаря на съответните критерии за подбор съобразно вида и дела на поръчката, който ще изпълнява, и за него не са налице предварително обявените от възложителя основания за отстраняване от поръчката;

2. възлага изпълнението на една или повече от дейностите, предмет на договора на лица, които не са **ПОДИЗПЪЛНИТЕЛИ**;

 3. заменя посочен в офертата **ПОДИЗПЪЛНИТЕЛ**, освен в случаите на чл. 66, ал. 11 от ЗОП.

4. превъзлага една или повече от дейностите, които са включени в предмета на договора за подизпълнение.

**(3)** При замяна или включване на подизпълнител **Изпълнителят** представя на **ВЪЗЛОЖИТЕЛЯ** всички документи, които доказват изпълнението на условията по чл. 66, ал. 14 от ЗОП.

**Чл. 40. (1)** В срок до три дни от сключването на договор за подизпълнение и/или на допълнително споразумение за замяна на посочен в офертата подизпълнител **Изпълнителят** изпраща копие на договора или допълнителното споразумение на **ВЪЗЛОЖИТЕЛЯ**, заедно с доказателства, че са изпълнени условията на чл. 66, ал. 2 и 14 от ЗОП.

**(2)** След сключване на настоящия договор и най-късно преди започване на изпълнението му, **Изпълнителят** уведомява **ВЪЗЛОЖИТЕЛЯ** за името, данните за контакт и представителите на подизпълнителите, посочени в офертата. **Изпълнителят** уведомява **ВЪЗЛОЖИТЕЛЯ** за всякакви промени в предоставената информация в хода на изпълнението на поръчката.

**Чл. 41. (1)** Когато частта от поръчката, която се изпълнява от подизпълнител, може да бъде предадена като отделен обект на **ИЗПЪЛНИТЕЛЯ** или на **ВЪЗЛОЖИТЕЛЯ**, **ВЪЗЛОЖИТЕЛЯТ** заплаща възнаграждение за тази част на подизпълнителя.

**(2)** Разплащанията по ал. 1 се осъществяват въз основа на искане, отправено от подизпълнителя до **ВЪЗЛОЖИТЕЛЯ** чрез **ИЗПЪЛНИТЕЛЯ**, който е длъжен да го предостави на **ВЪЗЛОЖИТЕЛЯ** в 15-дневен срок от получаването му.

**(3)** Към искането по ал. 2 **Изпълнителят** предоставя становище, от което да е видно дали оспорва плащанията или част от тях като недължими.

**(4) ВЪЗЛОЖИТЕЛЯТ** има право да откаже плащане по ал. 1, когато искането за плащане е оспорено, до момента на отстраняване на причината за отказа.

**(5)** **ВЪЗЛОЖИТЕЛЯТ** заплаща цената на подизпълнителя, освен при отказ по ал. 4, в срок до 15 /петнадесет/ дни от приемане на работата по ал. 1, получаване на становището по ал. 3 от **ИЗПЪЛНИТЕЛЯ** и одобрението на издадена от подизпълнителя оригинална данъчна фактура.

**(6)** Плащанията по настоящия договор ще се извършват по банков път в български лева по посочената от **ПОДИЗПЪЛНИТЕЛЯ** банкова сметка.

**Чл. 42. (1)** При сключването на договор с подизпълнител **Изпълнителят** е длъжен да създаде условия и гаранции, че:

1. приложимите клаузи на договора са задължителни за изпълнение от подизпълнителите;

2. действията на подизпълнителите няма да доведат пряко или косвено до неизпълнение на договора;

3. при осъществяване на контролните си функции по договора **ВЪЗЛОЖИТЕЛЯТ** ще може безпрепятствено да извършва проверка на дейността и документацията на подизпълнителите.

**(2)** В случай че **ВЪЗЛОЖИТЕЛЯТ** установи, че подизпълнител не изпълнява възложените му дейности съгласно настоящия договор, той може незабавно да изиска от **Изпълнителя** сам да извърши тези работи.

**XV. ПРИЛОЖИМО ПРАВО**

**Чл. 43.** Страните ще решават споровете, възникнали при и по повод изпълнението на договора или свързани с него или с неговото тълкуване, недействителност, неизпълнение или прекратяване, по взаимно съгласие, а при непостигане на съгласие – въпросът се отнася за решаване пред компетентния съд на територията на Република България по реда на Гражданския процесуален кодекс.

**Чл. 44.** За неуредените по настоящия договор въпроси се прилагат разпоредбите на законодателството на Република България – ЗОП, ЗЗД, Търговския закон и др.

**XVI. ЗАКЛЮЧИТЕЛНИ РАЗПОРЕДБИ**

**Чл. 45. (1)** Всички уведомления между страните във връзка с този договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

**(2)** За целите на този договор данните и лицата за контакт на страните са, както следва:

1. За **ВЪЗЛОЖИТЕЛЯ:**

Адрес за кореспонденция: гр.София, ул. Екзарх Йосиф 37

…………………………..

Лице за контакт: ………………………………

Лице, което ще осъществява контрол по изпълнение на договора …….

2. **За ИЗПЪЛНИТЕЛЯ**:

Адрес за кореспонденция: ………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

**(3)** **ВЪЗЛОЖИТЕЛЯТ и ИЗПЪЛНИТЕЛЯТ** упълномощават горепосочените лица за приемане на съобщения във връзка с изпълнението на този договор, както и във връзка с приемането на изпълнението му, включително с право да подписват протоколи, рекламации и др.

**(4)** За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

3. датата на приемането – при изпращане по факс;

4. датата на получаване – при изпращане по електронна поща.

**(5)** Всяка кореспонденция между страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната страна е длъжна да уведоми другата в писмен вид в срок до 3 (три) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(6)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 3 (три) дни от вписването ѝ в съответния регистър.

Настоящият договор се състои от …………..(………) страници и се сключи в два еднообразни екземпляра, по един за всяка от страните.

Неразделна част от настоящия договор са:

1. Ценово предложение на **ИЗПЪЛНИТЕЛЯ**.

2. Техническо предложение на **ИЗПЪЛНИТЕЛЯ**.

3.Списък на лицата, ангажирани изпълнението на договора.

**ВЪЗЛОЖИТЕЛ: ИЗПЪЛНИТЕЛ:**

**Председател: Управител:**

 **(Цветан Цветков)**